CELEX: 62015TN0069
Language: hu
Date: 2015-02-12 00:00:00
Title: T-69/15. sz. ügy: 2015. február 12-én benyújtott kereset – NK Rosneft és társai kontra Tanács

13.7.2015   
            
            
               HU
            
            
               Az Európai Unió Hivatalos Lapja
            
            
               C 228/15
            
         2015. február 12-én benyújtott kereset – NK Rosneft és társai kontra Tanács
   (T-69/15. sz. ügy)
   (2015/C 228/18)
   Az eljárás nyelve: angol
   
      Felek
   
   
      Felperesek: NK Rosneft OAO (Moszkva, Oroszország), RN-Shelf-Arctic OOO (Moszkva), RN-Shelf-Dalniy Vostok ZAO (Juzsno-Szahalinszk, Oroszország), RN-Exploration OOO (Moszkva), és Tagulskoe OOO (Krasznojarszk, Oroszország) (képviselő: T. Beazley QC)
   
      Alperes: az Európai Unió Tanácsa
   
      Kérelmek
   
   A felperesek azt kérik, hogy a Törvényszék:
   
               —
            
            
               semmisítse meg az ukrajnai helyzetet destabilizáló orosz intézkedések miatt hozott korlátozó intézkedésekről szóló 2014/512/KKBP határozat és a 2014/512/KKBP határozatot módosító 2014/659/KKBP határozat módosításáról szóló, 2014. december 4-i 2014/872/KKBP tanácsi határozat (1) (a továbbiakban: második módosító határozat) 1. cikkének (1) bekezdését;
            
         
               —
            
            
               semmisítse meg az ukrajnai helyzetet destabilizáló orosz intézkedések miatt hozott korlátozó intézkedésekről szóló 833/2014/EU rendelet és a 833/2014/EU rendeletet módosító 960/2014/EU rendelet módosításáról szóló, 2014. december 4-i 1290/2014/EU tanácsi rendelet (2) (a továbbiakban: második módosító rendelet) 1. cikkének (3)–(8) bekezdését;
            
         
               —
            
            
               továbbá vagy másodlagosan semmisítse meg a 2014/872/KKBP tanácsi határozatot és az 1290/2014/EU tanácsi rendeletet, amennyiben e jogi aktusok a felperesekre vonatkoznak; és
            
         
               —
            
            
               kötelezze a Tanácsot az eljárás költségeinek viselésére.
            
         
      Jogalapok és fontosabb érvek
   
   Keresetük alátámasztása érdekében a felperesek kilenc jogalapra hivatkoznak. E jogalapokkal a felperesek azt állítják, hogy a Tanács a második módosító jogi aktusok elfogadására nem rendelkezett hatáskörrel, vagy ha rendelkezett hatáskörrel, nem fogadhatta el azokat jogszerűen.
   
               1.
            
            
               Az első jogalap azon alapul, hogy a második módosító jogi aktusok nem szolgáltak elegendő indokokkal a jogszerűségi felülvizsgálat lehetővé tételéhez, valamint megsértették a felperesek védelemhez való jogát és a hatékony bírói jogvédelemhez való jogát.
            
         
               2.
            
            
               A második jogalap azon alapul, hogy a második módosító jogi aktusok által követett cél nem minősül a KKBP jogszerű céljának.
            
         
               3.
            
            
               A harmadik jogalap azon alapul, hogy a második módosító jogi aktusok sértik az Oroszországgal kötött Partnerségi és Együttműködési Megállapodás és/vagy az Általános Vám- és Kereskedelmi Egyezmény értelmében fennálló uniós nemzetközi jogi kötelezettségeket.
            
         
               4.
            
            
               A negyedik jogalap azon alapul, hogy a második módosító rendelet nem fed fel ésszerű kapcsolatot a határozat céljai, valamint az annak végrehajtására szolgáló intézkedések között.
            
         
               5.
            
            
               Az ötödik jogalap azon alapul, hogy a második módosító rendelet a határozat rendelkezéseit lényeges részeiben nem megfelelően hajtja végre.
            
         
               6.
            
            
               A hatodik jogalap azon alapul, hogy a második módosító jogi aktusok ellentétesek az egyenlő bánásmód elvével, valamint az önkényesség tilalmával.
            
         
               7.
            
            
               A hetedik jogalap azon alapul, hogy a második módosító jogi aktusok a határozat céljához képest aránytalanok, következésképpen indokolatlanul aláássák az Unió jogalkotási hatásköreit, valamint aránytalan beavatkozással járnak a felperesek alapvető jogaiba.
            
         
               8.
            
            
               A nyolcadik jogalap azon alapul, hogy a második módosító jogi aktusok hatáskörrel való visszaélést valósítanak meg.
            
         
               9.
            
            
               A kilencedik jogalap azon alapul, hogy a második módosító jogi aktusok a kulcskifejezések egyértelműségének hiánya miatt sértik a jogbiztonság elvét.
            
         
      (1)  HL L 349., 2014.12.5., 58. o.
   
      (2)  HL L 349., 2014.12.5., 20. o.